stanford-oval/wikipedia huggingface dataset:
อาการพูดน้อย
เชิงอรรถและอ้างอิง

1 2  "MedTerms medical dictionary, Alogia definition". คลังข้อมูลเก่าเก็บจากแหล่งเดิมเมื่อ 2006-10-22. สืบค้นเมื่อ 2006-09-30.
↑  American Psychiatric Association (2000). Diagnostic and Statistical Manual of Mental Disorders, Fourth Edition: DSM-IV-TR®. American Psychiatric Pub. p. 301. ISBN 978-0-89042-025-6. สืบค้นเมื่อ 2012-04-29.
↑  "Alogia- Definition". คลังข้อมูลเก่าเก็บจากแหล่งเดิมเมื่อ 2012-04-02.
↑  Alpert, M; Kotsaftis, A; Pouget, ER (1997). "Speech fluency and schizophrenic negative signs". Schizophrenia Bulletin. 23: 171–177.
↑  Alpert, M; Clark, A; Pouget, ER (1994). "The syntactic role of pauses in the speech patients with schizophrenia and alogia". Journal of Abnormal Psychology. 103: 750–757.
↑  Sumiyoshi, C.; Sumiyoshi, T.; Nohara, S.; Yamashita, I.; Matsui, M.; Kurachi, M.; Niwa, S. (Apr 2005). "Disorganization of semantic memory underlies alogia in schizophrenia: an analysis of verbal fluency performance in Japanese subjects". Schizophr Res. 74 (1): 91–100. doi:10.1016/j.schres.2004.05.011. PMID 15694758.
↑  Chen, RY; Chen, EY; Chan, CK; Lam, LC; Lieh-Mak, E (2000). "Verbal fluency in schizophrenia: reduction in semantic store". Australian and New Zealand Journal of Psychiatry. 34: 43–48.
↑  Shafti, S.S.; Rey, S.; Abad, A. (2005). "Drug - Specific Responsiveness of Negative Symptoms". International Journal of Psychosocial Rehabilitation. pp. 10 (1), 43-51. คลังข้อมูลเก่าเก็บจากแหล่งเดิมเมื่อ 2012-07-12.
↑  Desai, N; Gangadhar, BN; Pradhan, N; Channabasavanna, SM (1984). "Treatment of negative schizophrenia with d-amphetamine". The American Journal of Psychiatry (141): 723–724.
↑  Barch, D.M; Berenbaum, H. (1996). "Language production and thought disorder in schizophrenia". Journal of Abnormal Psychology. 105: 81–88.
↑  Miller, D; Arndt, S; Andreasen, N (2004). "Alogia, attentional impairment, and inappropriate affect: Their status in the dimensions of schizophrenia". Comprehensive Psychiatry. 34: 221–226.
อาปาเช ชิฟ

| อาปาเช ชิฟ |
| --- | --- |

ข้อมูลการจัดพิมพ์
ผู้จัดพิมพ์: ดีซีคอมิกส์
สร้างสรรค์โดย: Jerry Robinson Bill Finger Bob Kane
ข้อมูลในเรื่อง
สังกัดทีม: Super Friends
ความสามารถ:  มีความสามารถในการขยายหรือหดของขนาดตัว  มีความสามารถในการติดตาม  sixth sense  สามารถพูดและเข้าใจภาษาสัตว์ 
อาปาเช ชิฟ (อังกฤษ: Apache Chief) เป็นตัวละครซูเปอร์ฮีโร่ชาวอเมริกันพื้นเมืองจากการ์ตูนเรื่องซุเปอร์เฟรน สร้างสรรค์โดย Jerry Robinson ,Bill Finger และBob Kane ซึ่งเป็นผู้สร้างตัวละครแบทแมนและโจ๊กเกอร์ เขาเป็นหนึ่งในฮีโร่ใหม่เพิ่มเข้ามา (พร้อมด้วย แบล็กวัลคันแคน ,ไรมาเดอะจังเกิลเกิร์ล ,อีล โดราโด และซามูไร) ที่เพิ่มจำนวนในตัวละครที่ไม่ได้อยู่ในหมู่ซุเปอร์เฟรน ให้เสียงโดย ไมเคิล ไรย์
แหล่งข้อมูลอื่น

Seanbaby's Superfriends: Apache Chief
อามิตี้ ไบลท์

| อามิตี้ ไบลท์ |
| --- | --- |
ตัวละครใน ดิอาวล์เฮาส์
ปรากฏครั้งแรก: "I Was a Teenage Abomination" (2020)
ปรากฏครั้งสุดท้าย: "Watching and Dreaming" (2023)
สร้างโดย: ดาน่า เทอเรซ
ให้เสียงโดย: แม วิทแมน
ข้อมูลตัวละครในเรื่อง
เผ่าพันธุ์: แม่มด
เพศ: หญิง
ครอบครัว:  โอดาเลีย ไบลท์ (แม่)  อลาดอร์ ไบลท์ (พ่อ)  เอดริก ไบลท์ (พี่ชาย)  เอมิร่า ไบลท์ (พี่สาว) 
คนสำคัญ: ลูซ โนเซด้า (แฟนสาว)
บ้านเกิด: โบนโบโร, บอยลิงไอล์
ความสามารถ:  การบิน  เวทมนตร์ เวทหุ่นเศษสวะ 
อามิตี้ ไบลท์ (อังกฤษ: Amity Blight) ตัวละครหลักที่เป็นแม่มดเด็กหญิง อายุ 14 ปี ในซีรีส์ของดิอาวล์เฮาส์ทางดิสนีย์แชนแนล อามิตี้เป็นตัวละครเลสเบียนตัวแรกในการ์ตูนดิสนีย์
อาปิโก ไฮเทค

| --- | --- |
ประเภท: ยานยนต์
อุตสาหกรรม: สินค้าอุตสาหกรรม
รูปแบบ: บริษัทมหาชน SET:AH 
ก่อตั้ง: 25 มีนาคม พ.ศ. 2539
สำนักงานใหญ่: 99 หมู่ 1 นิคมอุตสาหกรรมไฮเทค ตำบลบ้านเลน อำเภอบางปะอิน พระนครศรีอยุธยา
บุคลากรหลัก: นาย ซู ชวน เย็บ ประธานกรรมการ
เว็บไซต์: http://www.aapico.com
บริษัท อาปิโก ไฮเทค จำกัด (มหาชน) (อังกฤษ: AAPICO HITECH PUBLIC COMPANY LIMITED ชื่อย่อ:AH)  บริษัทก่อตั้งขึ้นเมื่อวันที่ 25 มีนาคม 2539 เพื่อดำเนินธุรกิจอุตสาหกรรมยานยนต์ ปัจจุบันบริษัทมีบริษัทย่อยและบริษัทร่วมในเครือจำนวน 30 บริษัท โดยแบ่งเป็นบริษัทในประเทศจำนวน 21 แห่งและบริษัทที่มีถิ่นฐานในต่างประเทศอีก 9 แห่ง บริษัทย่อยและบริษัทร่วมเหล่านี้ล้วนเป็นบริษัทที่มีความเกี่ยวเนื่องกับกลุ่มธุรกิจ ผลิตภัณฑ์ และบริการของบริษัทได้แก่ เป็นผู้ผลิตชิ้นส่วนยานยนต์ เป็นผู้แทนจำหน่ายรถยนต์ เป็นผู้ผลิตและจัดจำหน่ายระบบนำร่องการเดินทาง เป็นต้น
การประกอบธุรกิจ

ผลิตภัณฑ์ของกลุ่มบริษัทอาปิโก มีความเกี่ยวพันกับธุรกิจการผลิตชิ้นส่วนยานยนต์ประกอบด้วยการผลิตโครงรถกระบะ (Chassis Frame) ผลิตชิ้นส่วนรถยนต์ตีอัดขึ้นรูป (Forging) บริการตีกลึงอะไหล่ชิ้นส่วนรถยนต์ (Machining) ผลิตและจำหน่ายชิ้นส่วนพลาสติก ผลิตชิ้นส่วนประดับยนต์ ผลิตอุปกรณ์ระบบนำร่องการเดินทางโดยรถยนต์ ธุรกิจด้านการพัฒนาโปรแกรมคอมพิวเตอร์สำหรับอุปกรณ์ระบบนำร่องการเดินทางโดยรถยนต์ และเป็นตัวแทนจำหน่ายรถยนต์ โดยมีรายละเอียดของแต่ละกลุ่มผลิตภัณฑ์หลักๆ ดังนี้
ชิ้นส่วนรถยนต์ (OEM Auto Parts)
ออกแบบ ผลิต และติดตั้งอุปกรณ์จับยึด (Jigs)
การออกแบบและผลิตแม่พิมพ์ (Stamping Die)
ธุรกิจตัวแทนจำหน่ายรถยนต์ (Car Dealership)
ระบบนำร่องการเดินทาง
อาบูจา

| อาบูจา |
| --- | --- |
เทศบาล
เมืองหลวงสหพันธ์ (FCC)    เขตเทศบาลอาบูจา
จากบนสุด ซ้ายไปขวา: ภาพมุมสูงของถนนในเขตไมตามา, มัสยิดแห่งชาติอาบูจา, หินซูมา, น้ำพุในสวนมิลเลนเนียม, สำนักงานใหญ่ธนาคารกลางแห่งประเทศไนจีเรีย และย่านธุรกิจในยามค่ำคืน
สมญา: ABJ
อาบูจาแสดงแผนที่ไนจีเรียอาบูจาแสดงแผนที่แอฟริกา
พิกัด: 9°4′N 7°29′E﻿ / ﻿9.067°N 7.483°E﻿ / 9.067; 7.483
ประเทศ: ไนจีเรีย
เขตปกครอง: เฟเดอรัลแคพิทอลเทร์ริทอรี
เขตรัฐบาลท้องถิ่น: สภาเขตเทศบาลอาบูจา (AMAC)
ตั้งถิ่นฐาน: ค.ศ. 1828
จัดตั้งเทศบาล: 1 ตุลาคม ค.ศ. 1984
ประกาศเป็นเมืองหลวง: 12 ธันวาคม ค.ศ. 1991
การปกครอง
 • ผู้วางแผนเมือง: องค์การพัฒนาเมืองหลวงสหพันธ์ (FCDA)
 • ผู้บริหารเมือง: สภาบริหารมหานครอาบูจา (AMMC)
พื้นที่
 • เทศบาล: 1,769 ตร.กม. (683 ตร.ไมล์)
 • เขตเมือง: 713 ตร.กม. (275 ตร.ไมล์)
ความสูง: 360 เมตร (1,180 ฟุต)
ประชากร (2011)
 • เทศบาล: 1,235,880 คน
 • อันดับ: อันดับที่ 7
 • ความหนาแน่น: 700 คน/ตร.กม. (1,800 คน/ตร.ไมล์)
 • เขตเมือง: 2,440,000 คน
 • ความหนาแน่นเขตเมือง: 3,423 คน/ตร.กม. (8,870 คน/ตร.ไมล์)
 • รวมปริมณฑล: 6,000,000 (โดยประมาณ) คน
เขตเวลา: UTC+1 (GMT+1)
รหัสไปรษณีย์: 900211–900288
ภูมิอากาศ: ทุ่งหญ้าสะวันนา (Aw)
เว็บไซต์: fcta.gov.ng
อาบูจา (อังกฤษ: Abuja) เป็นเมืองหลวงและเมืองที่มีประชากรมากเป็นอันดับที่ 8 ของประเทศไนจีเรีย ตั้งอยู่ทางตอนกลางของประเทศในเฟเดอรัลแคพิทอลเทร์ริทอรี (FCT) อาบูจาเป็นเมืองที่สร้างขึ้นใหม่ในคริสตทศวรรษ 1980 เพื่อแทนที่เลกอส ซึ่งเป็นเมืองที่มีประชากรมากที่สุดของประเทศ ในฐานะเมืองหลวงแห่งใหม่เมื่อวันที่ 12 ธันวาคม ค.ศ. 1991
อาบูจามีภูมิลักษณ์ที่สำคัญคือหินอาโซ ซึ่งเป็นหินขนาดใหญ่ความสูง 400-เมตร (1,300-ฟุต) เกิดจากการกร่อนของน้ำ ศูนย์ประธานาธิบดีไนจีเรีย, รัฐสภาแห่งชาติ, ศาลฎีกา และพื้นที่ส่วนใหญ่ของเมืองมีการขยายตัวไปทางทิศใต้ นอกจากนี้ ยังมีหินซูมา หินขนาดใหญ่อีกแห่งซึ่งมีความสูง 792-เมตร (2,598-ฟุต) ตั้งอยู่ทางทิศเหนือของเมือง บริเวณทางด่วนที่ไปคาดูนา
ใน ค.ศ. 2006 อาบูจามีประชากร 776,298 คน ทำให้เป็นหนึ่งใน 10 นครที่มีประชากรมากที่สุดของประเทศ (อยู่อันดับที่ 8) องค์การสหประชาชาติเปิดเผยว่าอาบูจามีการเติบโตเพิ่มขึ้นร้อยละ 139.7 ระหว่างปี 2000 ถึง 2010 ทำให้เป็นนครที่เติบโตเร็วที่สุดในโลก ณ ขณะนั้น
ใน ค.ศ. 2015 นครมีอัตราการเติบโตต่อปีอย่างน้อยร้อยละ 35 ทำให้ยังคงเป็นนครที่เติบโตเร็วที่สุดในทวีปแอฟริกาและเป็นหนึ่งในนครที่เติบโตเร็วที่สุดในโลก พื้นที่เขตมหานครอาบูจามีประชากรประมาณ 6 ล้านคนโดยประมาณใน ค.ศ. 2016 ทำให้เป็นเขตมหานครที่มีประชากรมากเป็นอันดับที่ 2 ของประเทศรองจากเลกอส
อาบูจาเป็นที่ตั้งของสถานที่สำคัญทางศาสนาหลายแห่ง อาทิ มัสยิดแห่งชาติไนจีเรียและศูนย์คริสตศาสนิกชนแห่งชาติไนจีเรีย และยังเป็นที่ตั้งของท่าอากาศยานนานาชาติเอ็นนัมดี อาซีกีเว อาบูจายังเป็นหนึ่งในเมืองหลวงที่ถูกสร้างขึ้นตามวัตถุประสงค์ในแอฟริกา เช่นเดียวกันกับหนึ่งในเมืองที่ร่ำรวยที่สุดในทวีป
อาบูจาเป็นศูนย์กลางการบริหารและการเมืองของประเทศ และเป็นเมืองหลวงที่สำคัญแห่งหนึ่งของทวีปเนื่องจากอิทธิพลทางการเมืองและภูมิศาสตร์ของประเทศที่มีต่อภูมิภาค อาบูจายังเป็นสถานที่ที่ใช้จัดการประชุมหลายครั้ง เช่น การประชุมของหัวหน้ารัฐบาลในเครือจักรภพเมื่อปี 2003 และการประชุมเศรษฐกิจโลกของแอฟริกาเมื่อปี 2014
แหล่งข้อมูลอื่น

Abuja FCTA Official Website
อาตาริ จากัวร์

| --- | --- |


ผู้ผลิต: อาตาริ
ชนิด: เครื่องเล่นวิดีโอเกม
ยุค: ยุดที่ห้า
วางจำหน่าย: US 18 พฤศจิกายน, 1993
ยอดจำหน่าย: 250,000 เครื่อง
สื่อ: ตลับเกม, ซีดีรอม
ซีพียู: โมโตโรลา 68000
เกมที่ขายดีที่สุด: Alien vs. Predator
รุ่นก่อนหน้า: อาตาริ 7800
อาตาริ จากัวร์ (อังกฤษ: Atari Jaguar) เป็นเครื่องเล่นวิดีโอเกมที่ผลิตโดยบริษัทอาตาริ เปิดตัวเมื่อเดือนพฤศจิกายน 1993 อาตาริ จากัวร์ ถูกวางตัวให้เป็นคู่แข่งของเซกา เมกาไดรฟ์ และ ซูเปอร์แฟมิคอม และยังเป็นเครื่องเล่นเกมรุ่นแรกที่มีความสามารถในการประมวลผลแบบ 64 บิต แต่เครื่องเล่นเกมนี้ประสบความล้มเหลวในการทำตลาด และทำให้อาตาริถอนตัวจากธุรกิจฮาร์ดแวร์ในเวลาต่อมา
ประวัติ

เครื่องอาตาริจากัวร์เป็นเครื่องเกมคอนโซลเครื่องสุดท้ายของบริษัทอาตาริ โดยมีจุดมุ่งหมายจะให้เป็นเครื่องเกมที่เหนือกว่าเครื่องซูเปอร์แฟมิคอมของนินเทนโดและเครื่องเมกาไดรฟ์ของเซกา โดยทางอาตาริมอบเงินทุนให้บริษัท "แฟลร์ เทคโนโลยี" เป็นผู้พัฒนา ต่อมาภายหลังเปลี่ยนชื่อบริษัทเป็น "แฟลร์ II"
บริษัทแฟลร์ II ได้ออกแบบเครื่องเกมไว้ 2 แบบด้วยกัน เครื่องแรกเป็นเครื่องเกม 32 บิท ใช้ชื่อว่า "แพนเทอร์" ส่วนอีกเครื่องเป็นเครื่องเกม 64 บิท ใช้ชื่อว่า "จากัวร์" และผลปรากฏว่าการพัฒนาจากัวร์เร็วกว่าที่คาดการณ์ไว้ อาตาริจึงยกเลิกการพัฒนาแพนเทอร์ และหันมาทุ่มให้กับการพัฒนาจากัวร์
จากัวร์ออกวางตลาดในปี ค.ศ. 1993 ในราคา 250 ดอลลาร์สหรัฐ โดยใช้สโลแกนว่า "คำนวณดูสิ" (Do the Math) เพื่อเป็นการโปรโมตว่าเครื่อง 64 บิทของตน เหนือกว่าเครื่องเกมอื่นที่เป็น 16 บิท ในช่วงแรกเครื่องจากัวร์ขายได้ค่อนข้างดี สามารถขายได้มากกว่าเครื่อง 3DO แต่ก็ได้รับการติติงในเรื่องเกมที่คุณภาพต่ำซึ่งบริษัทอาตาริมีชื่อเสียงที่ไม่ค่อยดีในเรื่องที่เครื่องเกมที่อาตาริผลิตส่วนมากมักจะมีแต่เกมคุณภาพต่ำ แต่เครื่องจากัวร์ก็ยังมีเกมที่มีคุณภาพอย่างเกม "เทมเพส 2000", "อเลี่ยน เวอซัส พรีเดเตอร์" และ "ดูม"
เครื่องจากัวร์ประสบปัญหาในเรื่องมีเกมให้เล่นน้อย เนื่องจากเครื่องเกมที่ออกมามีปัญหาบั๊ก และขาดแคลนเครื่องมือในการพัฒนาเกม การพัฒนาเกมในจากัวร์จึงค่อนข้างยาก รวมทั้งนักเล่นเกมต่างก็บ่นว่าคอนโทรลเลอร์ของจากัวร์นั้นซับซ้อนเกินไป เนื่องจากมีปุ่มถึง 15 ปุ่ม
ในปี 1995 เครื่องเพลย์สเตชันของโซนี่และแซทเทิร์นของเซกาก็ออกวางตลาด ทำให้สถาณภาพของจากัวร์ง่อนแง่นเข้าไปอีก ทางอาตาริพยายามเอาตัวรอดโดยให้สัมภาษณ์ว่าเครื่องจากัวร์นั้นมีประสิทธิภาพสูงกว่าเครื่องแซทเทิร์นและต่ำกว่าเครื่องเพลย์สเตชันเพียงนิดเดียว ซ้ำยังทำนายว่าเครื่องเพลย์สเตชันจะวางจำหน่ายในราคา 500 ดอลลาร์สหรัฐ และถ้าเกิดเพลย์สเตชันจะขายในราคาที่ต่ำกว่านี้ ทางอาตาริจะฟ้องร้องฐานกีดกันทางการค้า ซึ่งปรากฏว่าเครื่องเพลย์สเตชันวางขายในราคา 299 ดอลลาร์สหรัฐ แต่ทางอาตาริก็ไม่เคยดำเนินการฟ้องศาลดังที่ให้สัมภาษณ์ไว้ ทางอาตาริกล่าวอ้างว่าเครื่องจากัวร์ของตนเหนือกว่าเครื่องเพลย์สเตชันเพราะเครื่องจากัวร์นั้นเป็นเครื่องเกม 64 บิท แต่คำกล่าวอ้างนั้นเป็นคำกล่าวอ้างเกินความจริง เพราะเครื่องจากัวร์นั้นไม่ได้ใช้ CPU แบบ 64 บิทอย่างแท้จริง แต่ใช้ CPU 32 บิท 2 ตัวทำงานร่วมกัน
การเข้าสู่ตลาดของเครื่องเพลย์สเตชันส่งผลเสียอย่างมหันต์ต่อเครื่องจากัวร์ บริษัทอาตาริมีรายได้ลดลงถึงครึ่งหนึ่งภายใน 1 ปี ในที่สุดบริษัทอาตาริก็ยุติการผลิตจากัวร์หลังจากที่ต้องรวมกิจการกับบริษัท JT Storage
คำวิจารณ์

อาตาริจากัวร์ ถูกจัดอันดับให้เป็นเครื่องเกมคอนโซลที่แย่ที่สุดในปี 2004 จากนิตยสาร EGM
อายิน

อายิน (อังกฤษ: Ayin) เป็นอักษรตัวที่ 16 ของอักษรตระกูลเซมิติก ได้แก่ อักษรฟินิเชีย อักษรแอราเมอิก อักษรฮีบรู ע‎ และอักษรอาหรับ ع (อัยน์)‎ เริ่มแรกใช้แทนเสียงก้อง เกิดจากคอหอยและเป็นเสียงเสียดแทรก (/ʕ/) มักแทนด้วยอักษรละติน ʿ ซึ่งเป็นสัญลักษณ์จากอักษรกรีก spiritus asper ʽ, อายินใช้แทนเสียงที่ต่างจาก /อ/ ซึ่งแทนด้วยอะลิฟ ในภาษาโซมาเลียแสดงอายินด้วยอักษร  c, และนักวิทยาอียิปต์นิยมแทนเสียงนี้ด้วย c
อักษรฟินิเชียตัวนี้พัฒนาไปเป็นอักษรกรีก Omicron (Ο), และอักษรละติน O, รวมทั้งในอักษรซีริลลิกด้วย อักษรเหล่านี้ใช้แสดงเสียงสระทั้งหมด อักษรนี้มาจากภาษาเซมิติกตะวันตก ʿen "ตา" (ในภาษาอาหรับสมัยใหม่แปลตรงตัวว่า "ตา" ในภาษาฮีบรู: ayin), และอักษรคานาอันไนต์ รูปตาที่อาจจะมาจากไฮโรกลิฟ (ỉr)
แม่แบบ:Arabic alphabet shapes
อาปรามัยซิน

| --- | --- |

ข้อมูลทางคลินิก
AHFS/Drugs.com: International Drug Names
รหัส ATCvet: Q Q
ตัวบ่งชี้
 ชื่อตามระบบ IUPAC (2R,3R,4R,5S,6R) -5-amino-2- [((1R,2R,3R,4R,6R,8R) -8-amino-9- [(1R,2S,3R,4R,6R) -4,6-diamino-2,3- dihydroxy-cyclohexyl]oxy-2-hydroxy- 3-methylamino-5,10- dioxabicyclo[4.4.0]dec-4-yl) oxy]-6- (hydroxymethyl) oxane-3,4-diol 
เลขทะเบียน CAS: 37321-09-8 N
PubChem CID: 3081545
DrugBank: DB04626 Y
ChemSpider: 2339128 Y
UNII: 388K3TR36Z
KEGG: D02322 Y
ChEBI: CHEBI:2790 Y
ChEMBL: CHEMBL1230961 N
ECHA InfoCard: 100.048.582 
ข้อมูลทางกายภาพและเคมี
สูตร: C21H41N5O11
มวลต่อโมล: 539.58 g/mol g·mol−1
แบบจำลอง 3D (JSmol): Interactive image
 SMILES O3[C@H](O[C@H]1O[C@H](CO) [C@@H](N) [C@H](O) [C@H]1O) [C@@H](NC) [C@@H](O) [C@H]4O[C@H](O[C@@H]2[C@@H](N) C[C@@H](N) [C@H](O) [C@H]2O) [C@H](N) C[C@H]34 
 InChI InChI=1S/C21H41N5O11/c1-26-11-14 (30) 18-8 (33-20 (11) 37-21-16 (32) 13 (29) 10 (25) 9 (4-27) 34-21) 3-7 (24) 19 (36-18) 35-17-6 (23) 2-5 (22) 12 (28) 15 (17) 31/h5-21,26-32H,2-4,22-25H2,1H3/t5-,6+,7-,8+,9-,10-,11+,12+,13+,14-,15-,16-,17-,18+,19+,20-,21-/m1/s1 Y Key:XZNUGFQTQHRASN-XQENGBIVSA-N Y 
  7Y (what is this?)  (verify)
 สารานุกรมเภสัชกรรม
อาปรามัยซิน (อังกฤษ: Apramycin) หรือเรียกอีกชื่อหนึ่งว่า นีบรามัยซิน ทู (Nebramycin II) เป็นยาปฏิชีวนะในกลุ่มอะมิโนไกลโคไซด์ ซึ่งถูกนำมาใช้เป็นยารักษาโรคที่เกิดจากการติดเชื้อแบคทีเรียอย่างกว้างขวางในการปศุสัตว์ โดยเฉพาะอย่างยิ่งโรคที่เกิดจากการติดเชื้อ Escherichia coli, Klebsiella pneumoniae, และ Pseudomonas aeruginosa.อาปรามัยซินสามารถผลิตได้จากเชื้อแบคทีเรีย Streptomyces tenebrarius ค่าความเข้มข้นต่ำสุดของอาปรามัยซินที่มียับยั้งการเจริญเติบโตของเชื้อแบคทีเรียทั้ง 3 สายพันธุ์ดังข้างต้น ดังแสดงต่อไปนี้
Escherichia coli - 1 μg/mL - >512 μg/mL (ค่าที่ได้อยู่ในช่วงกว้างเนื่องมาจากการดื้อยาของเชื้อแบคทีเรียสายพันธุ์นี้ ในกรณีปกติที่เชื้อไม่ดื้อยาจะมีค่า MIC อยู่ในช่วง 2 -8 μg/mL)
Klebsiella pneumoniae - 2 μg/mL - >256 μg/mL
Pseudomonas aeruginosa - 4 μg/mL
อาดิดาส บราซูกา

ฮาเมส โรดรีเกซ กองกลางทีมชาติโคลอมเบียกับอาดิดาส บราซูกา ระหว่างการแข่งขันกับบราซิล เจ้าภาพ
อาดิดาส บราซูกา (อังกฤษ: Adidas Brazuca) เป็นลูกฟุตบอล ที่ใช้ในการแข่งขันฟุตบอลโลก 2014 ที่ประเทศบราซิล ถูกผลิตโดยอาดิดาส ซึ่งเป็นหุ้นส่วนกับฟีฟ่า และการแข่งขันฟุตบอลโลก ตั้งแต่ พ.ศ. 2513 และยังเป็นลูกฟุตบอลลูกแรกที่ถูกตั้งชื่อโดยบุคคลทั่วไป
ชื่อ

ชื่อนั้นถูกเปิดตัวเมื่อวันที่ 2 กันยายน พ.ศ. 2555 ตามการลงคะแนนเสียง ซึ่งจัดขึ้นโดยคณะกรรมการการจัดงานท้องถิ่น กับอาดิดาส โดยมีคนมากกว่า 1 ล้านคนที่ลงคะแนนเสียงครั้งนี้ ซึ่งชื่อ "บราซูกา" ถูกเลือกมากถึงร้อยละ 77.8 โดยฟีฟ่าได้ระบุว่า "ชื่อ “บราซูกา” นั้นทำให้ชาวบราซิลนั้นภูมิใจชีวิตในท้องถิ่นของตน" และ "สะท้อนให้เห็นถึงฟุตบอลซึ่งเป็นสัญลักษณ์แห่งความภาคภูมิใจของชาติ" ซึ่งเป็นศัพท์สแลงของคำว่า "บราซิลเลียน" และรู้จักกันดีในชื่อของ "ชาวบราซิลพลัดถิ่น" ส่วนอีก 2 ชื่อที่มีการลงคพแนนเสียงครั้งนี้คือ "บอสซาโนวา" (ได้ร้อยละ 14.6) และ "คาร์นาวาเลสกา" หรือหมายถึง งานรื่นเริงของบราซิล (ได้ร้อยละ 7.6)
การเปิดตัว

ในช่วงต้นปี พ.ศ. 2556 ยังไม่มีการเปิดเผยถึงการออกแบบลูกฟุตบอลนี้ แต่คาดว่าจะถูกเปิดตัวในวันสุดท้ายของการแข่งขันรอบคัดเลือก หรือประมาณวันที่ 6 ธันวาคม พ.ศ. 2556
ดูเพิ่ม

ฟุตบอล
อานเดร แอกัสซี

| --- | --- |

ประเทศ (กีฬา): สหรัฐอเมริกา
ถิ่นพำนัก: ลาสเวกัส รัฐเนวาดา
วันเกิด:  (1970-04-29) เมษายน 29, 1970 (54 ปี) ลาสเวกัส รัฐเนวาดา สหรัฐอเมริกา
ส่วนสูง: 1.80 m (5 ft 11 in)
เทิร์นโปร: 1986
ถอนตัว: 2006
การเล่น: Right-handed; two-handed backhand
เงินรางวัล: US$31,152,975 3rd All-time leader in earnings 
เดี่ยว
สถิติอาชีพ: 870–274 (76.05%)
รายการอาชีพที่ชนะ: 68 including 60 listed by the ATP
อันดับสูงสุด: No. 1 (April 10, 1995)
ผลแกรนด์สแลมเดี่ยว
ออสเตรเลียนโอเพน: W (1995, 2000, 2001, 2003)
เฟรนช์โอเพน: W (1999)
วิมเบิลดัน: W (1992)
ยูเอสโอเพน: W (1994, 1999)
การแข่งขันอื่น ๆ
Tour Finals: W (1990)
Olympic Games: W (1996)
คู่
สถิติอาชีพ: 40–42
รายการอาชีพที่ชนะ: 1
อันดับสูงสุด: No. 123 (August 17, 1992)
ผลแกรนด์สแลมคู่
เฟรนช์โอเพน: QF (1992)
ยูเอสโอเพน: 1R (1987)
อานเดร เคิร์ก แอกัสซี (อังกฤษ: Andre Kirk Agassi, ออกเสียง /ˈɑːndreɪ ˈæɡəsi/) นักเทนนิสชายชาวอเมริกัน ได้รับการยกย่องให้เป็นหนึ่งในนักกีฬาชาวอเมริกันที่เก่งที่สุดตลอดกาล อดีตมือวางอันดับหนึ่งของโลก ได้รับรางวัลชนะเลิศรายการแกรนด์สแลม 8 ครั้ง  โดยเป็นนักเทนนิสเพียงหนึ่งในแปดคนที่ชนะเลิศแกรนด์สแลมครบทั้ง 4 รายการใหญ่  แอกัสซีเป็นหนึ่งในสองผู้เล่นในประวัติศาสตร์ร่วมกับ ราฟาเอล นาดัล  ที่ทำสถิติชนะเลิศแกรนด์สแลมครบทุกรายการและคว้าเหรียญทองโอลิมปิกในประเภทชายเดี่ยวได้สำเร็จ โดยเขาคว้าเหรียญทองในการแข่งขันโอลิมปิกฤดูร้อน ค.ศ. 1996 ณ เมืองแอตแลนตา รัฐจอร์เจีย สหรัฐอเมริกา
ในการแข่งขันยุคโอเพน แอกัสซีเป็นผู้เล่นคนแรกที่ชนะเลิศรายการออสเตรเลียนโอเพนได้ 4 สมัย เขายังเป็นผู้เล่นชายคนที่สองที่ชนะเลิศแกรนด์สแลมประเภทครบทุกรายการต่อจาก รอด เลเวอร์ ตำนานผู้เล่นชาวออสเตรเลียน เขาเป็นผู้เล่นคนแรกในยุคโอเพนที่ชนะเลิศแกรนด์สแลมในทุกพื้นผิวสนาม (คอร์ตคอนกรีต, คอร์ตดิน และ คอร์ตหญ้า) และ เป็นผู้เล่นชาวอเมริกันคนสุดท้ายจนถึงปัจจุบันที่คว้าแชมป์ออสเตรเลียนโอเพน (ค.ศ. 2003) และเฟรนช์โอเพน (ค.ศ. 1999) เขาชนะเลิศการแข่งขันรายการ เอทีพี มาสเตอร์ จำนวน 17 สมัย และ พาทีม เดวิส คัพ ของสหรัฐอเมริกาคว้าแชมป์โลกได้ 3 สมัย ใน ค.ศ. 1990, 1992 และ 1995 ในการแข่งขันระดับเมเจอร์ แอกัสซีสามารถคว้าตำแหน่งชนะเลิศแกรนด์สแลมได้ทั้งสิ้น 8 สมัย ประกอบไปด้วย ออสเตรเลียนโอเพน 4 สมัย, เฟรนช์โอเพน 1 สมัย, วิมเบิลดัน 1 สมัย และ ยูเอสโอเพน 2 สมัย)
เขาประกาศเลิกเล่นอาชีพใน ค.ศ. 2006 โดยมีสถิติเข้าชิงชนะเลิศแกรนด์สแลมจำนวน 15 สมัย คว้าคำแหน่งชนะเลิศ 8 สมัย และ รองชนะเลิศ 7 สมัย ปัจจุบันเขาผันตัวเองมาทำหน้าที่ผู้ฝึกสอนให้แก่นักเทนนิสระดับโลกใน เอทีพี ทัวร์ โดยเคยฝึกสอนแก่ นอวาก จอกอวิช ใน ค.ศ. 2017–2018 ปัจจุบันทำหน้าที่ผู้ฝึกสอนให้แก่ กริกอร์ ดิมิทรอฟ ผู้เล่นชาวบัลแกเรีย
ประวัติ

แอกัสซีเกิดเมื่อวันที่ 29 เมษายน ค.ศ. 1970 ในลาสเวกัส รัฐเนวาดา สหรัฐอเมริกา เป็นบุตรของนายเอมมานูเอล "ไมก์" แอกัสซี (Emmanuel "Mike" Aghassian) และนางเอลิซาเบท "เบ็ตตี" แอกัสซี (Elizabeth "Betty" Agassi née Dudley สกุลเดิม: ดัดลีย์) โดยบิดาของเขาเกิดที่เมืองซัลมาน ประเทศอิหร่าน โดยเป็นชาวอิหร่านเชื้อสายอาร์เมเนีย และอัสซีเรีย ซึ่งบิดาของเขาเคยเป็นตัวแทนชกมวยในการแข่งขันโอลิมปิก ปี 1948 และโอลิมปิกปี 1952 ก่อนที่จะอพยพมาอาศัยในสหรัฐอเมริกา ส่วนมารดาของแอกัสซี คือ เบ็ตตี ปัจจุบันเสียชีวิตด้วยโรคมะเร็งเต้านม
แอกัสซีได้ชื่อว่าเป็นนักเทนนิสที่รับลูกเสิร์ฟได้ดีที่สุดในยุคของเขา
ชีวิตส่วนตัว

ด้านชีวิตส่วนตัว อานเดร แอกัสซีเป็นคู่รักกับบรูก ชิลด์ส นานหลายปี ตั้งแต่ปี 1993  ทั้งคู่แต่งงานกันในปี 1997 และหย่าขาดกันในสองปีถัดมา แอกัสซีได้สนิทสนมกับสเตฟฟี กราฟ หลังจากทั้งคู่ต่างเป็นผู้ชนะเลิศเทนนิสเฟรนช์โอเพนประเภทเดี่ยว ในปีเดียวกัน เมื่อปี 1999 และแต่งงานกันในปี 2001
วัดมหาธาตุ (จังหวัดนครพนม)

สำหรับวัดมหาธาตุแห่งอื่น ดูที่ วัดมหาธาตุ
| วัดมหาธาตุ |
| --- | --- |
พระธาตุนคร (พระธาตุประจำวันเสาร์)

ชื่อสามัญ: วัดมหาธาตุ, วัดมิ่งเมือง, วัดธาตุ
ที่ตั้ง: เลขที่ 772 ถนนสุนทรวิจิตร ตำบลในเมือง อำเภอเมืองนครพนม จังหวัดนครพนม
ประเภท: วัดราษฎร์
นิกาย: มหานิกาย
พระประธาน: พระพุทธสำเร็จ (หลวงพ่อองค์แสน)
พระพุทธรูปสำคัญ: พระบางสมัยอาณาจักรศรีโครตบูรณ์
เจ้าอาวาส: พระครูกิตติสุตานุยุต (สมเกียรติ ฐิตปญฺโญ) รองเจ้าคณะจังหวัดนครพนม
ความพิเศษ: พิธีถือน้ำพระพิพัฒน์สัตยาเจ้าเมือง
เวลาทำการ: เวลา 05.00-21.00 ทุกวัน
จุดสนใจ: โรงเรียนพระปริยัติธรรมแผนกสามัญศึกษา พิพิธภัณฑ์พระเทพมงคลเมธี อาคารหอสมุดโชติ
กิจกรรม: ตักบาตรริมโขง พิธีปฏิบัติบูชาองค์พระธาตุทุกวันเสาร์ งานนมัสการพระธาตุนคร
 สถานีย่อยพระพุทธศาสนา
วัดมหาธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองนครพนม จังหวัดนครพนม มีที่ดินตั้งวัดเนื้อที่ 5 ไร่ 2 งาน 79 ตารางวา
วัดมหาธาตุตั้งวัดเมื่อ พ.ศ. 1150 สร้างขึ้นพร้อมกับการสร้างเมืองนครพนม ได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2464 เดิมชื่อว่า วัดมิ่งเมือง ต่อมาชาวบ้านนิยมเรียกว่า วัดธาตุ เนื่องจากมีพระธาตุเจดีย์ซึ่งเป็นที่บรรจุพระอรหันตสารีริกธาตุ ภายในวัดยังมีเจดีย์น้อยใหญ่หลายสิบองค์ ซึ่งเป็นเจดีย์ที่ชาวบ้านได้สร้างธาตุเจดีย์ ไว้เป็นที่บรรจุอัฐิของบิดา มารดา ปู่ ย่า ตา ยาย ภายหลังที่มีการสร้างพระธาตุขึ้น พระครูพนมนครคณาจารย์ ได้ทำการบันทึกเสนอขอตั้งชื่อวัดเป็น "วัดมหาธาตุ"
เมื่อ พ.ศ. 2462 ได้มีการรื้อถอนองค์เล็กองค์น้อยออกแล้วสร้าง พระธาตุนคร สร้างแล้วเสร็จเมื่อ พ.ศ. 2465 ผู้สร้างคือ พระยามหาอำมาตย์ (ป้อม) แม่ทัพใหญ๋ที่มาจากเมืองเวียงจันทน์ ประเทศลาว เป็นพระธาตุทรงสี่เหลี่ยมจตุรัส กว้างด้านละ 4.85 เมตร สูงประมาณ 24 เมตร มีลักษณะตามแบบพระธาตุพนมองค์เดิม มีการประกอบพิธีฉลองสมโภชและบรรจุอรหันตสารีริกธาตุ วันพุธที่ 10 พฤษภาคม พ.ศ. 2465 จะมีงานนมัสการองค์พระธาตุนคร ทุกวันขึ้น ๑๕ ค่ำ เดือน ๕ (บุญเดือน ๕ บูชาพระธาตุนคร) ทุกปี ปัจจุบันมี พระครูกิตติสุตานุยุต รองเจ้าคณะจังหวัดนครพนม เป็นเจ้าอาวาส และ พระปลัดกิตติชัย สุขวฑฺฒโน เลขานุการรองเจ้าคณะจังหวัดนครพนม เป็นผู้ช่วยเจ้าอาวาสวัดมหาธาตุ
อายุ (แก้ความกำกวม)

อายุ อาจหมายถึง
อายุ - การเปลี่ยนแปลงของร่างกายที่เป็นไปตามกาลเวลา
อายุของบุคคล - ช่วงชีวิตของบุคคลตามกฎหมาย ตลอดจนวิธีการนับ การเริ่ม และการสิ้นสุดลงของอายุบุคคล
อายุที่กฎหมายกำหนด (อังกฤษ: Legal Age) - อายุของบุคคลที่กฎหมายกำหนดไว้เป็นเกณฑ์ขั้นต่ำในการได้รับผลทางกฎหมาย อาทิ การได้รับสิทธิเลือกตั้ง การบรรลุนิติภาวะ เป็นต้น
ปลาอายุ - ปลาในตระกูล Plecoglossidae
"อายุ" - ชื่อเล่นของ อายูมิ ฮามาซากิ นักร้องชาวญี่ปุ่น
อายุ (ศึกเกมการ์ด อสูรล้านปี) - ตัวละครจากการ์ตูนเรื่องไดโนมาสเตอร์
สึกิมิยะ อายุ - ตัวละครจากการ์ตูนเรื่อง แคนอน
อายส์โอเพน (เพลง)

"อายส์โอเพน" (อังกฤษ: Eyes Open) เป็นเพลงที่แต่งและบันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ จากอัลบั้มเพลงประกอบภาพยนตร์ เดอะฮังเกอร์เกมส์: ซองส์ฟรอมดิสตริกต์ 12 แอนด์บียอนด์ แต่ไม่ได้ปรากฏในภาพยนตร์ เพลงผลิตโดยสวิฟต์และนาธาน แชปแมน เป็นซิงเกิลนำจากอัลบั้มและถูกส่งไปตามคลื่นวิทยุในวันที่ 27 มีนาคม ค.ศ. 2012 มิวสิกวิดีโอเป็นแอนิเมชันกับเนื้อเพลง ออกเผยแพร่ทางวีโวในเดือนพฤษภาคม ค.ศ. 2012
อาณาจักรรักนิรันดร์

| อาณาจักรรักนิรันดร์ |
| --- | --- |
ภาพละครภาษาไทย
ประเภท: ดราม่า วีรคติ ลึกลับ
สร้างโดย: Sphere Origins
เขียนโดย: บทประพันธ์ นิลันชนา ปุรกยัษฎะ รจิตา ชาร์มา อากาศ ทิพ บทสนทนา อปราชิตา ชาร์มา ทิพยา ชาร์มา บทโทรทัศน์ ไฟซาล อัคซ์ตาร์ สเวกขา ประกาศ
กำกับโดย: ปาวัน พาคี
ผู้กำกับศิลป์: สิทธัตถะ วันการ์
แสดงนำ:   ทราสตี ทามี  สิทธันต์ คามิค  ไอชา ซิงห์  สรทัต กิลล์  ปรียา แทนดอน 
ผู้ประพันธ์ดนตรีแก่นเรื่อง: ราชู ซิงห์ สิทธัตถะ วันการ์
ผู้ประพันธ์เพลง: อาชีช เรกู
ประเทศแหล่งกำเนิด: อินเดีย
ภาษาต้นฉบับ: ฮินดี
จำนวนฤดูกาล: 3
จำนวนตอน: 507
การผลิต
ผู้อำนวยการสร้าง: สุโชย วัทวา โกมอล สุโชย วัทวา
สถานที่ถ่ายทำ: รัฐราชสถาน มุมไบ
กล้อง: Multi-camera
ความยาวตอน: ประมาณ 26 นาที
บริษัทผู้ผลิต: Sphere Origins
ออกอากาศ
เครือข่าย: Zee TV (อินเดีย) Zee Nung (ไทย)
ออกอากาศ: 27 กรกฎาคม ค.ศ. 2015 (2015-07-27) – 4 กรกฎาคม ค.ศ. 2017 (2017-07-04)
อาณาจักรรักนิรันดร์ (อังกฤษ: Ek Tha Raja Ek Thi Rani) เป็นชุดละครโทรทัศน์อินเดีย แนวดราม่า ลึกลับ ออกอากาศทางช่อง ซีทีวี ในอินเดีย นำแสดงโดย ทราสตี ทามี, สิทธันต์ คามิค, ไอชา ซิงห์, สรทัต กิลล์, ปริยา แทนดอน ในไทยออกอากาศทางช่อง ซีหนัง
เนื้อเรื่อง

เรื่องราวความรักระหว่างราชนิกุลและลูกสาวคหบดีใน ค.ศ. 1940 เมื่อเหล่าบรรดาราชนิกุลได้กู้เงินจากคหบดีผู้มั่งคั่งที่สุด เพื่อนำมาจับจ่ายสร้างภาพให้ทุกคนเห็นแต่ด้านสวยงามหรูหราของเชื้อพระวงศ์ จนกระทั่งไม่อาจจ่ายเงินคืนได้ ทางออกมีเพียงทางเดียวคือ การแต่งงานกับ รานา รัชทายาทเพียงหนึ่งเดียวที่จะต้องขึ้นครองบัลลังก์เป็นกษัตริย์กับ กายาตรี บุตรสาวของคหบดีเพื่อล้างหนี้ทั้งหมด แต่หัวใจของรานานั้น มีเพียงความเจ็บปวด จากการสูญเสียภรรยาคนแรกไปเมื่อหลายปีก่อน ในขณะที่กายาตรีกลับตกหลุมหลงรักรานาตั้งแต่แรกพบ ความรักที่มีปมฝังลึกในใจจะเปลี่ยนมาเป็นความรักได้หรือไม่ แถมรานายังอยู่ท่ามกลางความขัดแย้งของราชวงศ์ที่วางแผนจะโค่นบัลลังก์ ทำให้รานาถูกลอบปลงพระชนม์หลายครั้ง รวมถึงหน้าที่การเป็นกษัตริย์ ที่ต้องปกป้องและดูแลประชาชนให้ผ่านพ้นอันตราย